stanford-oval/wikipedia huggingface dataset:
Kilchberg (Basel-Landschaft)

| Kilchberg |
| --- | --- |
 Kilchbergiä.
 vaakuna

 Kilchberg
 Koordinaatit: 47°26′N, 7°54′E 
Valtio:   Sveitsi
Kantoni:  Basel-Landschaft
Hallintoalue (Bezirk):  Sissachin alue
Pinta-ala:  
 – Kokonaispinta-ala:  1,60 km²
Korkeus:  500–610 m
Väkiluku (31.12.2016)  (vakituiset asukkaat):  157
 – Väestötiheys:  98 as./km²
 
 www.kilchberg.bl.ch 
Infobox OKVirheellinen NIMI-arvo: 
Kilchberg on kunta Sveitsissä Basel-Landschaftin kantonissa. Kunnassa oli vuoden 2016 lopulla 157 vakinaista asukasta.
Maantiede

Kilchberg sijaitsee Eibachjoen länsirannalla, vajaat kymmenen kilometriä Oltenin kaupungista pohjoiseen.
Liikenneyhteydet

Kilchberg sijaitsee syrjässä valtaväyliltä. Baselista Olteniin johtavalla rautatiellä sijaitseva Hauensteinin rautatietunneli alittaa kylän.
Aiheesta muualla

Frei-Heitz, Brigitte: Kilchberg (BL) (Sveitsin historiallisen tietosanakirjan artikkeli) Historisches Lexikon der Schweiz (HLS).  14.8.2006. Bern:  Stiftung HLS. (saksaksi), (ranskaksi), (italiaksi)
Kuvia tai muita tiedostoja aiheesta Kilchberg (Basel-Landschaft) Wikimedia Commonsissa
Kióneli

| Kióneli Κιόνελι Gönyeli |
| --- | --- |
 Turkkilaisen Gönyelin Kansallisen taistelun ja vapautumisen muistomerkki.
 Kióneli
 Koordinaatit: 35°13′00″N, 33°18′16″E 
Valtio:   Kypros
Alue:  Nikosia
Hallintovallan käyttäjä (de facto):   Pohjois-Kypros
Alue:  Lefkoşa
Hallinto:  
 – Asutustyyppi:  kaupunki
Väkiluku (2011):  17 045
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kióneli (kreik. Κιόνελι, turk. Gönyeli) on kaupunki Kyproksen saarella. Se on de facto Pohjois-Kyproksen turkkilaisen tasavallan hallussa, ja kuuluu sen hallinnossa Lefkoşan alueeseen. Kyproksen tasavallan pakolaishallinnossa se kuuluu Nikosian alueeseen. Turkkilainen Gönyeli muodostaa Gönyelin kunnan, joka ei ole Kyproksen tasavallan tunnustama. Koko kunnan väkiluku on 17 277 ja varsinaisen Kiónelin kaupungin väkiluku 17 045 (2011).
Kióneli on Nikosian turkkilaisen puolen esikaupunkialuetta ja sijaitsee noin seitsemän kilometriä Nikosian keskustasta luoteeseen.
Aiheesta muualla

Gönyeli Belediyesi. Gönyelin turkkilaisen kunnan verkkosivut. (turkiksi)
Nikosian alue
| --- | --- |
Kunnat (dímos):  Ágios Dométios · Aglantziá · Dáli · Égkomi · Géri · Kythréa · Lakatámeia · Latsiá · Mórfou · Nikosia (Lefkosía) · Stróvolos · Tséri
Yhdyskunnat (koinótita):  Agía Eiríni · Agiá Kepír · Agía Marína Skylloúras · Agía Marína Xyliátou · Agía Varvára · Ágios Vasíleios · Ágioi Iliófotoi · Ágioi Trimithiás · Ágios Epifánios Oreinís · Ágios Geórgios Kafkállou · Ágios Geórgios Soléas · Ágios Ioánnis Maloúntas · Ágios Ioánnis Tillyrías · Ágios Nikólaos Léfkas · Ágios Sozómenos · Ágios Theódoros Soléas · Ágios Theódoros Tillyrías · Agrokipiá · Akáki · Alámpra · Alévga · Alithinoú · Álona · Ammadiés · Ampelikoú · Anágeia · Analióntas · Angolémi · Anthoúpoli · Aplíki · Aredioú · Argáki · Askás · Astromerítis · Avlóna · Béïkioï · Déneia · Dýo Potamoí · Eliá · Epichó · Episkopeió · Ergátes · Evrýchou · Éxo Metóchi · Farmakás · Fikárdou · Flásou · Fterikoúdi · Fylliá · Galáta · Galiní · Gerakiés · Gerólakkos · Goúrri · Kakopetriá · Kaliána · Kaló Chorió Léfkas · Kaló Chorío Mórfou · Kaló Chorió Oreinís · Kalopanagiótis · Kalyvákia · Kampí · Kampiá · Kámpos · Kanlí · Kannávia · Kapédes · Karavostási · Katalióntas · Káto Defterá · Káto Koutrafás · Káto Moní · Káto Pýrgos · Katokopiá · Katýdata · Kaziverá · Kióneli · Klírou · Kókkina · Kokkinotrimithiá · Korákou · Kotsiátis · Kouroú Monastíri · Kyrá · Lagouderá · Lazaniás · Léfka · Linoú · Livádia · Louroukína · Loutrós · Lýmpia · Lythrodóntas · Maloúnta · Mámmari · Mansoúra · Mántres · Margó · Markí · Másari · Mathiátis · Méniko · Mia Miliá · Mitseró · Móra · Mosfíli · Moutoullás · Mylikoúri · Néo Chorió · Nikitári · Nikítas · Nísou · Oíkos · Oroúnta · Ortákioi · Pachýammos · Palaichóri Mórfou · Palaichóri Oreinís · Palaíkythro · Palaiométocho · Páno Defterá · Páno Koutrafás · Páno Pýrgos · Páno Zódeia · Pedoulás · Pentágeia · Péra · Péra Chorió · Peristeróna · Peristeronári · Pétra · Pétra tou Digení · Pigénia · Platanistása · Politikó · Polýstypos · Potámi · Potamiá · Prasteió · Psimolófou · Pyróï · Saránti · Selládi tou Áppi · Siá · Sinaóros · Skouriótissa · Skylloúra · Spília · Syrianochóri · Temvriá · Tráchonas · Trachóni · Tsakístra · Týmvou · Varíseia · Vóni · Vroḯsia · Vyzakiá · Xeróvounos · Xyliátos · Zódeia
Sunny Deol

| Sunny Deol |
| --- | --- |
 Sunny Deol vuonna 2012.
Henkilötiedot
Koko nimi:  Ajay Singh Deol
Syntynyt: 19. lokakuuta 1956 (ikä 67) Sahnewal, Punjab, Intia
Ammatti:  elokuvanäyttelijä, elokuvatuottaja, elokuvaohjaaja, poliitikko
Vanhemmat:  Dharmendra (isä)
Puoliso:  Pooja Deol (vih. 1984)
Lapset:  2
Sukulaiset:  Bobby Deol (veli) Esha Deol (sisarpuoli) Abhay Deol (serkku)
Näyttelijä
Aktiivisena:  1983–
Aiheesta muualla
IMDb 
AllMovie
Sunny Deol (oik. Ajay Singh Deol; s. 19. lokakuuta 1956 Sahnewal, Punjab, Intia) on intialainen elokuvanäyttelijä, -tuottaja ja -ohjaaja sekä poliitikko. Hän on näytellyt monissa Bollywoodin menestyselokuvissa ja voittanut kaksi National Film Awards -palkintoa ja kaksi Filmfare Awards -palkintoa.
Perhe

Sunny Deol on näyttelijä Dharmendran ja Prakash Kaurin vanhin poika. Hänellä on yksi veli, näyttelijä Bobby Deol, ja kaksi sisarta, Vijeeta Deol ja Ajeeta Deol. Hänellä on myös kaksi sisarpuolta, näyttelijä Esha Deol ja tanssija Ahana Deol. Hänen äitipuolensa on näyttelijä Hema Malini.
Deol on naimisissa Pooja Deolin kanssa ja heillä on kaksi poikaa.
Palkinnot

Filmfare Awards
1991: Paras miespääosa – Ghayal
1994: Paras miessivuosa – Damini
National Film Awards
1991: Erikoispalkinto raadilta – Ghayal
1994: Paras miessivuosa – Damini
Screen Awards
2002: Paras miespääosa – Gadar: Ek Prem Katha
Zee Cine Awards
2002: Erinomainen suoritus – Gadar: Ek Prem Katha
Aiheesta muualla

Wikimedia Commonsissa on kuvia tai muita tiedostoja aiheesta .
Sunny Deol Internet Movie Databasessa. (englanniksi)
Sunny Deol Allmoviessa (englanniksi)
Kiš

Kišin sijainti satelliittikuvan päälle piirrettynä.
Kiš ja muutamia muita muinaissumerilaisia kaupunkeja kartalla.
Kiš oli muinainen kaupunki nykyisen Irakin eteläosassa muinaisessa pohjoisessa Sumerissa.
Kišin paikalla nykyään sijaitseva Tell al-Uhaymir  on suhteellisen lähellä muinaista Babylonia, 80 km nykyisestä Bagdadin kaupungista etelään nykyisen Babylonin maakunnassa Irakissa. Kiš oli Eufratin lähellä ja kattaa nykyään 40 rauniokumpua soikealla suunnilleen 8 × 3 km alalla. Kish asutettiin Jemdet Nasr-aikakauden alussa. Sumerilaiset kutsuivat Kišin aluetta nimellä Uri. Sinne saapuneiden itäseemiläisten on väitetty kukistaneen Urukun valta-aseman noin 3100 eaa. Itäseemiläisten vaikutus olisi alkanut alueella  4. vuosituhannen alkupuoliskossa. Kišin lisäksi Abu Salabikh oli protoakkadilainen keskus, muita itäseemiläisiä alueita olivat Ebla, Mari ja Nagar.
Sumerilaisen jälkikäteen laaditun kuningasluettelon mukaan suuren tulvan jälkeinen kuningas Gushur oli Kišistä, joka luultavasti pohjoisen sijaintinsa takia kärsi tulvasta vähiten. Kišiä hallitsi tulvan jälkeen Jushur. Monissa varhaisissa Kišin kuninkaiden nimissä on seemiläistä akkadia ei sumerilaista kieltä. Etanaa edeltävät Kišin varhaiset kuninkaat on nimetty akkadilaisesti eläinten mukaan esim Zuqaqip "Skorpioni". Kuningasluettelon mukaan Kišin 12. kuningas Etana "nousi taivaaseen ja vakautti maat". Rouxin mukaan Etana olisi hallinnut niinkin aikaisin kuin 3000 eaa. Ensimmäinen aikalaiskaudelta peräisin olevilla arkeologisilla löydöillä historialliseksi varmistettu kuningas Enmebaragesi kaappasi perimätiedon mukaan itäisen elamin aseet. Tämä tapahtui noin 2700–2500 eaa.
Enmabaragesin poika Aga (Agga) oli Urukin kuninkaiden "kalastaja Dumuzin" ja Gilgamešin poliittinen vastustaja ja soti Gilgamešia vastaan. Kuningasluettelo ei mainitse esimerkiksi hamazin lyöneeksi väitettyä Utuqia/Uhubia ja Mesilimiä. Kišiä hallitsi yhdessä vaiheessa nainen, alkujaan kapakanpitäjä Kubau.
Kišin kuningas rakensi jossakin vaiheessa suurvallan ja monet kuninkaat sanoivat tämän jälkeen itseään "Kišin kuninkaiksi" eli kutsuivat itseään nimellä Lugal. Akkadin, Urin ja jopa jotkut Babylonin kuninkaat tunnettiin Kišin kuninkaina. Monet Kišin kuninkaat olivat seemiläisiä. Kišin jumaluus oli Zababa. Alkujaan suurvallan rakentaja Akkadin Sargon Suuri oli Kišin kuninkaan Ur-Zababan juomanlaskija.
Kišistä on löydetty eräitä vanhimpia tunnettuja kuvakirjoituksia, ajalta noin 3200 eaa.
Aiheesta muualla

Kish (Ukhaimir) at The History of the Ancient Near East
Wikimedia Commonsissa on kuvia tai muita tiedostoja aiheesta .
Käännös suomeksi
Korpijärvi (Utajärvi)

| Korpijärvi (Utajärvi) |
| --- | --- |
 Järven pohjoisrantaa eräkämpän kohdalta
Valtiot:  Suomi 
Paikkakunta:  Utajärvi
Koordinaatit:  64°47′10″N, 26°59′05″E
Vesistöalue ja valuma-alueen tietoja
Laskujoki:  Korpioja
Mittaustietoja
Pinnankorkeus:  140,4 m
Pinta-ala:  0,1632 km² 
 fiKorpijärvi 
Korpijärvi on Oulujoen vesistöön kuuluva pienehkö järvi Utajärven kaakkoiskulmassa, Vaalan kunnanraja kulkee aivan järven kaakkoisrannan kohdalla. Järven eteläpuolelle on yhteys  metsäautotietä Saarijärven sivuitse. Järvi laskee Saarijärven pohjoiskolkkaan reilun kilometrin mittaista Korpiojaa myöten.  Kaakko-luoteissuuntainen järvi on viitisensataa metriä pitkä ja leveimmillään yhtä leveä. Pohjoisrannalla, jonne Sarvisuon-Jerusaleminsuon Natura 2000 -suojelualue yltää, on kämppä nuotiopaikkoineen.
Kleitos

Kleitos (m.kreik. Κλείτος) voi tarkoittaa seuraavia henkilöitä:
Kleitos Musta, makedonialainen sotilas
Kleitos Valkoinen, makedonialainen sotilas
Kleitos, illyrialainen kuningas
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kleitos”, voi hakea sivunnimihaulla, laajalla sivunnimihaulla tai tekstihaulla.
Koxaré

| Koxaré Κοξαρέ |
| --- | --- |
 Koxarén linnan rauniot.
 Koxaré
 Koordinaatit: 35°13′32″N, 24°28′4″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Ágios Vasíleios
Hallinto:  
 – Asutustyyppi:  kylä
 – Kallikrates-koodi:  7302020601
Väkiluku (2011):  225
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Koxaré (kreik. Κοξαρέ) on Kreikan kylä, joka sijaitsee Kreetan saarella. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Kylän väkiluku on 225 (vuonna 2011).
Kirkontorni Koxaréssa.
Koxarén kylä sijaitsee Kreetan eteläosissa Kouroúpa-vuoren rinteessä noin 25 kilometriä etelään Réthymnosta ja noin 15 kilometriä sisämaahan saaren etelärannikosta eli Libyanmeren rannasta. Sen läheltä saa alkunsa Kourtaliótiksen rotko. Kylän nimen katsotaan tulevan sen ensimmäisistä asukkaista, Kóxaris-suvusta, bysanttilaisella kaudella. Koxarén nähtävyyksiin kuuluu Pyhän Georgioksen (Ágios Geórgios) kirkko 1400-luvulta. Kylän lähellä on Kreetan kansannousun aikaan vuonna 1866 rakennetun linnoituksen rauniot.
Koxaré muodostaa myös laajemman kyläyhdyskunnan (Τοπική Κοινότητα Κοξαρές, Topikí Koinótita Koxarés), johon kuuluvat varsinaisen Koxarén kylän lisäksi kylät Atsipádes, Katsogrída ja Palé. Koko yhdyskunnan väkiluku on 404.
Aiemmin kylä kuului Foínikaksen kuntaan ja vuodesta 2011 lähtien Ágios Vasíleioksen kunnan Foínikaksen kunnallisyksikköön.
Aiheesta muualla

Kuvia tai muita tiedostoja aiheesta Koxaré Wikimedia Commonsissa
Kubernetes

| Kubernetes |
| --- | --- |

 Kubernetes arkkitehtuurikaavio.
Luoja:  Google
Kehittäjä:  Cloud Native Computing Foundation
Kehityshistoria
Vakaa versio:  1.31.1 (12. syyskuuta 2024)
Tiedot
Lisenssi:  Apache-lisenssi, versio 2.0
Aiheesta muualla
Verkkosivusto
Versiohallinta
Kubernetes (lyhennetty k8s) on avoimen lähdekoodin ohjelmisto säiliöiden hallintaan suuressa mittakaavassa. Ohjelmisto automatisoi monia tehtäviä, jotka liittyvät säiliöissä ajettavien sovellusohjelmien hallintaan.
Ohjelmistot kuten Docker ovat tehneet säiliöiden käytöstä suosittua, mutta suurten hajautettujen säiliöissä suoritettavien sovellusten koordinoinnista on tullut haastavampaa. Säiliöiden myötä ohjelmistojen hallinta on muuttunut ja säiliöidyssä arkkitehtuurissa sovellukseen kuuluvat eri palvelut sijaitsevat eri säiliöissä, joita suoritetaan klusterissa fyysisiä tai virtuaalisia tietokoneita. Tämän vuoksi on tullut tarve säiliöiden hallinnalle (container orchestration). Kubernetesia käytetään usein Dockerin kanssa, mutta se toimii myös minkä vain Open Container Initiativen (OCI) standardien kanssa yhteensopivan säiliöintialustan kanssa.
Nimi Kubernetes on peräisin kreikan kielestä, jossa se tarkoittaa päällikköä tai pilottia.
Ohjelmisto on saanut alkunsa Googlella, jossa se oli kehitetty seuraajana Googlen sisäisessä käytössä olleelle Borg-ohjelmistolle. Google julkaisi projektin avoimena lähdekoodina vuonna 2014. Ohjelmistoa kehittää Linux Foundationin Cloud Native Computing Foundation.
Ominaisuuksiin kuuluvat muun muassa:
kuormituksen tasaaminen (load balancing)
itsekorjautuvuus (self-healing): sammuneiden palveluiden käynnistäminen uudelleen
konfiguraation hallinta (salasanat, OAuth, SSH)
Kubernetes toimii säiliötasolla eikä laitteistotasolla, eli se ei ole perinteinen Platform as a Service -järjestelmä.
Kulttuurilehtien laatupalkinto

Kulttuurilehtien laatupalkinto on veikkausvoittovaroista taiteen edistämiseen osoitetuista varoista myönnettävä avustus. Palkinnon suuruus on 10 000 euroa.
Palkitut

2012: 1/2-lehti, Ananda, Basso, Jänkä
2013: Ny Tid, Särö
2014: Skärgård, Esitys
2015: Iso Numero
Sten (konepistooli)

| Sten Mk> II / Mk. III / Mk. V |
| --- | --- |

Tyyppi:  Konepistooli
Valmistaja:  Royal Small Arms Factory, BSA, ROF Fazakerley, ROF Theale, Lines Brothers Ltd, Long Branch sekä useita alihankkijoita jotka valmistivat yksittäisiä osia.
Valmistusmaa:   Iso-Britannia
Valmistusvuodet:  1941- Valmistuksen loppuminen riippuu mallista.
Tekniset tiedot
Kaliiperi(t):  9×19 mm Parabellum
Aseen pituus:  760 mm
Piipun pituus:  196 / 196 / 198 mm
Paino (tyhjänä):  2,95 / 3,18 / 3,86 kg. Lukon paino noin 600 grammaa, äänenvaimennetussa Mk.II S-mallissa noin 450 grammaa.
Lipas:  Tankolipas
Kapasiteetti:  32 patruunaa
Ammuksen lähtönopeus:  381 m/s
Tulinopeus (laukausta/min):  550 / 550 / 600 lks/min
Kanadalaisen Long Branch Arsenalin työntekijä esittelee Sten Mk. II -konepistoolia.
Sten on toisen maailmansodan aikana suunniteltu ja valmistettu brittiläinen konepistoolimalli. Se on toimintamekanismiltaan massasulkuinen, avoimelta lukolta kerta- ja sarjatulta ampuva ja 9×19 mm Parabellum/Luger-kaliiperinen. Sten-nimi tulee aseen pääsuunnittelijoitten, Ministry of Supplyn (varusteluministeriön) Woolwich Arsenalin suunnitteluosaston tarkastajan, majuri Reginald Sheperdin, valtion asetehtaan Royal Small Arms Factoryn (RSAF Enfield) vanhemman suunnittelijan, Harold Turpinin ja asetehtaan tunnuksen ENfield alkukirjaimista; aseen virallinen nimitys oli Machine Carbine N.O.T.40/1.
Käyttö ja huolto

Sten ladataan vetämällä lukko taakse viritystapista niin pitkälle, että se lukittuu laukaisukoneiston viretukeen. Tämän jälkeen asetetaan lipas lipaskuiluun niin pitkälle, että se lukittuu paikalleen. Jos täytetty lipas asetetaan paikoilleen ennen lukon vetämistä taakse, vaarana on vahingonlaukaus sellaisessa tapauksessa, jossa lukko ei lukkiudukaan taka-asentoonsa (samoin kuin muissakin massasulkuisissa konepistooleissa). Stenissä on painonappi-tyyppinen tulenvalitsin, joka painettaessa oikealta puolelta (A, Automatic) kytkee aseen sarjatulelle, vasemmalta painettaessa (R, Repetition) kertatulelle. Aseessa on kaksi varmistustapaa: lukon ollessa etuasennossa viritystapin sisäänpainaminen lukitsee lukon paikalleen ja aseen ollessa viritetty viritystappi voidaan kääntää sen liikkumisurassa olevaan varmistusleikkaukseen.
Liipaisimesta vedettäessä lukko syöksyy eteenpäin jousensa työntämänä ja työntää patruunan lippaasta piipun panoskammioon, minkä jälkeen lukon etuseinässä oleva kiinteä nallipiikki sytyttää nallin. Patruunan lauettua painavan lukon ja sen jousen massainertia pitää hylsyn panoskammiossa niin kauan, että luoti on jättänyt piipun ja ruutipaine on laskenut turvalliselle tasolle. Tämän jälkeen lukko alkaa perääntyä vetäen hylsyn kannan uraan lukittuneella ulosvetäjänkynnellä hylsyn patruunapesästä ja ejektoriin osuttuaan heittää sen ulos hylsynpoistoaukosta. Lukko perääntyy takaisin viretuen virekynnykseen ja vaihtimen ollessa kertatuliasennossa jää siihen. Sarjatuliasennossa edellinen toistuu niin kauan kuin liipaisinta painetaan tai patruunat loppuvat lippaasta. Stenissä ei ole lukon aukipitosalpaa, joten lukko jää eteen patruunoitten loppuessa.
Sten huoltopuretaan painamalla aseen rungon takaosasta ulkoneva nuppi sisäänpäin, liu'uttaen samalla aseen tukkia alaspäin irti aseesta. Rungon sisässä olevaa "korkkia" kierretään vastapäivään ja poistetaan rekyylijousenkaran ja rekyylijousen kanssa.
Lukkoa vedetään taaksepäin viritystapin uran varmistusleikkaukseen asti, kierretään varmistusleikkaukseen päin ja vedetään viritystappi irti lukosta. Lukko liu'utetaan ulos rungosta.
Mk.II:n piippu voidaan poistaa kiertämällä ensin lipaskuilu ala-asentoonsa, painamalla piipun lukitussalpaa ja ruuvaamalla piippu vaippoineen irti rungosta.
Ase kootaan päinvastaisessa järjestyksessä.
Mallit

Steniä tehtiin vuodesta 1941 viitenä, lähinnä tukiltaan ja pieniltä yksityiskohdiltaan toisistaan eroavina versioina:
Mk.I - Ensimmäinen tuotantomalli, jossa on koko piipun mittainen suojavaippa, liekinsammutin, puinen etutukki ja lipaskuilun alla ylöstaitettava puinen etukahva. Aseeseen tehtiin kahta tukkimallia: No. 1 Mark I, teräksinen "luurankotukki", jossa on pistoolikahvassa puutäyte, ja No. 2 Mark II, teräksinen putkitukki. Pituus 895,4 mm, paino 3,541 kg.
Mk.I* - Edellisen yksinkertaistettu versio ilman liekinsammutinta ja etutukkia, ja yleensä myös ilman etukahvaa.
Mk.II - Yleisin malli, valmistettu noin 2 miljoonaa kappaletta. Piipun puoliväliin ulottuva rei'itetty suojavaippa, aiempaa yksinkertaisemmat tukkimallit. Sen lipaskuilun voi kiertää alaspäin hylsynpoistoaukon suojaamiseksi esimerkiksi hiekalta - tällöin aseella ei kuitenkaan voi ampua, vaan lipaskuilu on kierrettävä takaisin normaaliasentoon. Malli oli vastarintaliikkeitten suosiossa, koska sen pystyi nopeasti purkamaan kolmeen, helposti vaikkapa takin alle tai laukkuun piilotettavaan osaan.
Mk.II S - Edellisen äänenvaimennettu versio, ensimmäinen sarjavalmistettu äänenvaimennettu konepistoolimalli. Siinä on vakiomallia lyhyempi piippu ja toiminnan varmistamiseksi myös kevyempi lukko. Vaimentimen nopean kuumenemisen vuoksi aseella voi käytännössä ampua vain kertatulta ja vaimentimen takaosa on peitetty markiisikankaisella kädensuojalla. Tähän malliin valmistettiin pronssista valettuja lukkoja, joitten tarkoitus oli vaimentaa aseen lukon sulkeutumisen aiheuttamaa ääntä, mikä saattoi olla kuuluvampi kuin varsinaisen laukauksen aiheuttama ääni. Pituus 939,8 mm, piipun pituus 91,7 mm, paino 3,395 kg.
Mk.III - Luultavasti halvimmalla valmistettu, Lines Brothers-lelutehtaan suunnittelema malli. Rungon kanssa samaa putkea oleva koko piipun mittainen suojavaippa, runkoon kiinni hitsattu lipaskuilu. Toisin kuin aiemmissa malleissa sen piippua ei voi irrottaa huoltopurun yhteydessä.
Mk.IV - A- ja B-malleina vain noin 2 000 kappaletta valmistettu, erikoisjoukoille tarkoitettu lyhennetty malli, jota ei tiettävästi otettu palveluskäyttöön.
Mk.V - Viimeinen perusmalli. Umpipuinen tukki, puinen erillinen pistoolikahva, alkuvalmistuserissä myös puinen etukahva piipun alla, jyvän suojakorvakkeet ja pistimen kiinnikkeet. Tämä versio oli brittiläisten laskuvarjojääkärien käyttämä ase, sillä sen sai helposti mukaan hypättäessä.
Mk.VI - Edellisen äänenvaimennettu versio. Vaimentimen takaosa on kuumenemisen vuoksi peitetty markiisikankaisella kädensuojalla.
Stenin kopioita > Puolalainen "Sten"

Puolan vastarintaliikkeelle Armia Krajowalle Stenejä toimitti brittien vakoilu- ja sabotaasiyksikkö Special Operations Executive (SOE) ja Puolan pakolaisarmeija Cichociemni. Vastarintaliikkeelle toimitettiin vuosien 1942 ja 1944 välillä arviolta 11 000 Sten Mk. II:ta. Sen lisäksi, aseen yksinkertaisen rakenteen vuoksi, ainakin 23 maanalaista asepajaa alkoi valmistaa aseen kopioita Puolassa. Jotkut tekivät aseesta tarkkoja kopioita, toiset niin sanottua Polski Steniä. Ne Polski Stenit, jotka tehtiin Varsovassa Ryszard Białostockin komentamalle vastarintayksikölle, valmistettiin tarkoitukseen muunnetuista, muihin tarkoituksiin valmistetuista osista ja leimattiin englantilaisilla leimoilla aseitten paikallisen alkuperän salaamiseksi. Puolassa tehtiin myös muunnettua, löyhästi Steniin perustuvaa Błyskawica-konepistoolia.
Stenin kopioita > Ranskalainen R5

Ranskalainen lentokonemoottorien ja moottoripyörien valmistaja Gnôme et Rhône valmisti vuonna 1944 Stenistä arviolta 20 000 kappaletta R5 (Pistolet-mitrailleur de 9mm. STEN R. 5 (Gnome & Rhone).) -nimistä kopiota. Suurimmat erot Mk.II -malliin verrattuna olivat kokonaan puinen tukki ja lipaskuilun kohdalle rungon alle kiinnitetty puinen etukahva, hyvin lyhyt piipun suojavaippa, sekä lukon viritysuran etuosaan tehty leikkaus, jolla lukon voi lukita etuasentoonsa.
Stenin kopioita > Saksalaisia "Stenejä"

Gerät Potsdam Mauser alkoi valmistaa vuoden 1944 lopulla täydellistä kopiota Sten Mk. II:sta soluttautumis- ja sabotaasiyksiköiden käyttöön. Aseen peitenimeksi annettiin Gerät Potsdam. Sitä valmistettiin noin 28 000 kappaletta.
MP 3008 Vuonna 1945 saksalaiset etsivät helposti valmistettavaa konepistoolia Volkssturm-kodinturvajoukoille. Mauser valmisti tarkoitukseen MP 3008:ksi nimettyä Sten-kopiota, jonka lipaskuilu oli alkuperäisestä poiketen aseen alla. Asetta valmistettiin noin 10 000 kappaletta ennen sodan loppua.
Sten Suomessa

Suomen armeija vaihtoi 1950-luvun lopulla Interarms-yhtiön kanssa erän vanhentuneita ja sotasaalisaseita 75 000 kappaleen erään enimmäkseen Mk.III Stenejä, jokaisen aseen mukana tuli myös viisi lipasta. Stenit peruskorjattiin Suomessa Kuopion asevarikolla, niiden vääntyneet osat oiottiin, niihin tehtiin hihnalenkit, ulosheittäjän kärki muotoiltiin suomalaisen patruunan mukaiseksi, patruunapesää pidennettiin ja aseet sinistettiin. Peruskorjauksen jälkeen ne varastoitiin liikekannallepanon varalle. Niitä käytettiin palveluskäytössä vähäisessä määrin, lähinnä harjoitusaseina, esimerkiksi taistelusukeltajilla. Suomen armeijan nimike niille oli 9.00 kp Sten II ja 9.00 kp Sten III. Aseet jäivät pois koulutuskäytöstä pääosin jo 1970-luvulla.
Triviaa

Sten-konepistoolista esitetään usein väitteitä, joilla harvoin on mitään todellisuuspohjaa. Yleensä kyse on niin sanotusta tornihuhusta. Erään, ehkä useimmin toistetun paikkansapitämättömän väitteen mukaan Stenistä olisi valmistettu mallia, jossa ei ollut vaihdettavaa lipasta, eli ase olisi tyhjäksiampumisen jälkeen heitetty pois. Näin olisi tehty etenkin Normandian maihinnousussa, jossa sotilailla olisi ollut käytössään useita Stenejä. Tyhjentynyt, upottavalle hiekalle heitetty ase olisi myös toiminut kantoalustana jalkaväkeä seuranneelle moottoroidulle joukolle.
Pienen kokonsa ja omalaatuisen muotonsa vuoksi Sten oli kommandojoukkojen, partisaanien ja laskuvarjojääkärien suosiossa. Sillä oli helppoa ampua makuulta ja se oli helppo kätkeä. Sten oli myös mahdollista kiinnittää reiteen tai brittiläiseen X-Type -laskuvarjon valjaisiin hypättäessä lentokoneesta, ja näin saada välittömästi taisteluvalmiiksi laskeutumisen jälkeen. Myös liitokonejoukot suosivat Steniä.
Yhdysvalloissa Sten-konepistoolista sen sijaan on valmistettu ampuma-aselain porsaanreikää hyväksikäyttäen ns. "kuularuisku" (sputter gun). Konepistoolista poistettiin liipaisinkoneisto kokonaan ja ase laukaistiin vetämällä viritystappi taakse ja päästämällä se vapaaksi, jolloin ase ampui koko lippaan tyhjäksi sarjatulella kerralla. Tämänkaltaiset aseet kiellettiin välittömästi aseen tultua viranomaisten tietoon.